VLÁDA SLOVENSKEJ REPUBLIKY

NÁVRH UZNESENIA
VLÁDY SLOVENSKEJ REPUBLIKY

k návrhu účasti delegácie Slovenskej republiky na 90. zasadnutí Generálnej konferencie Medzinárodnej organizácie práce v Ženeve v dňoch 3. júna 2002 až 20. júna 2002

________________________________________________________________

Číslo uznesenia:
Zo dňa:
Číslo materiálu:

Predkladateľ:       minister práce, sociálnych vecí a rodiny SR

__________________________________________________________________________________________

VLÁDA

A.	súhlasí

A.1. s účasťou delegácie Slovenskej republiky na 90. zasadnutí Generálnej konferencie Medzinárodnej organizácie práce v Ženeve v dňoch 3. júna 2002 až 20. júna 2002 (ďalej len “konferencia”), v trojstrannom zložení,

A.2. s návrhom stanoviska vlády SR k programu a k navrhovaným záverom konferencie,

A.3. s návrhom postupu delegácie Slovenskej republiky na konferencii,

A.4. s účasťou ministra práce, sociálnych vecí a rodiny SR so sprievodom na konferencii;
B.	vymenúva

B.1.  vládnu časť delegácie Slovenskej republiky v zložení:

delegát – vedúci delegácie:

Edit Bauer,
štátna tajomníčka Ministerstva práce, sociálnych vecí a rodiny SR,

delegát – zástupca vedúceho delegácie:

Kálmán Petőcz,
veľvyslanec Stálej misie Slovenskej republiky pri úradovni OSN a ostatných medzinárodných organizáciách v Ženeve,

náhradník delegáta a poradca:

Boris Sopira,
vedúci úradu Ministerstva práce, sociálnych vecí a rodiny SR
určený na problematiku prvého bodu programu konferencie “K následným opatreniam k Deklarácii Medzinárodnej organizácie práce o základných zásadách a právach pri práci”,
poradca:

Igor Kosír,
generálny riaditeľ sekcie medzinárodných vzťahov MPSVR SR určený k šiestemu bodu programu konferencie vo výbore pre “neformálnu ekonomiku”;

náhradník delegáta a poradca:

Boris Vavro,
odbor zahraničných vzťahov a protokolu Ministerstva práce, sociálnych vecí a rodiny SR určený na problematiku tretieho bodu programu konferencie vo výbore pre “aplikáciu dohovorov a odporúčaní Medzinárodnej organizácie práce” a siedmemu bodu programu konferencie o stiahnutí 20 odporúčaní Medzinárodnej organizácie práce,

poradca:

Milan Májek,
prvý tajomník Stálej misie Slovenskej republiky pri úradovni OSN a ostatných medzinárodných organizáciách v Ženeve, určený na problematiku druhého bodu programu konferencie vo výbore pre “program a rozpočet a iné otázky Medzinárodnej organizácie práce” a zastupujúci Slovenskú republiku na zasadnutiach Správnej rady Medzinárodného úradu práce počas konferencie a tiež s postavením a úlohami v súlade s čl. 2 odsekom 3 písm. g) Rokovacieho poriadku konferencie (tajomník delegácie) a vo výbore pre “posudzovanie navrhnutých rezolúcii pre prijatie konferenciou”,

poradca:

určí Ministerstvo pôdohospodárstva SR k štvrtému bodu programu konferencie vo výbore pre “Podporu družstiev”;

poradca:

Miroslava Kapková,
riaditeľka odboru inšpekcie práce a technickej normalizácie Národného inšpektorátu práce určená k piatemu bodu programu konferencie vo výbore pre “Registráciu a oznamovanie pracovných úrazov a chorôb z povolania”,

poradca:

určí Ministerstvo zdravotníctva SR k piatemu bodu programu konferencie vo výbore pre “Registráciu a oznamovanie pracovných úrazov a chorôb z povolania” - problematika chorôb z povolania, zoznam chorôb z povolania a jeho aktualizácia,

B.2.  delegáciu Slovenskej republiky za zamestnávateľov na základe nominácie členov delegácie zo strany Asociácie zamestnávateľských zväzov a združení SR v zložení: 

delegát:

Ľubomír Jahnátek,
RÚ Duslo Šaľa, a. s., 

náhradník delegáta a poradca:

Daniel Hrdina,
riaditeľ úseku zahraničných vzťahov a vzdelávania Asociácie zamestnávateľských zväzov a združení SR určený na problematiku piateho bodu programu konferencie vo výbore pre “Registráciu a oznamovanie pracovných úrazov a chorôb z povolania” a siedmeho bodu programu konferencie vo výbore pre “stiahnutie 20 odporúčaní MOP”,

poradca:

Martin Katriak,
viceprezident Slovenského zväzu spotrebných družstiev určený na problematiku tretieho bodu programu konferencie vo výbore pre “aplikáciu dohovorov a odporúčaní Medzinárodnej organizácie práce”,

poradca:

Marián Rybár,
predseda Slovenského zväzu výrobných družstiev určený na problematiku štvrtého bodu programu konferencie vo výbore pre “podporu družstiev”,

poradca:

Viola Kromerová,
generálna sekretárka Slovenského živnostenského zväzu určená na problematiku šiesteho bodu programu konferencie vo výbore pre “neformálnu ekonomiku”;

B.3.  delegáciu Slovenskej republiky za zamestnancov na základe nominácie členov delegácie zo strany Konfederácie odborových zväzov SR v zložení:

delegát:

Ivan Saktor,
prezident Konfederácie odborových zväzov SR,

náhradník delegáta a poradca:

Peter Gajdoš,
viceprezident Konfederácie odborových zväzov SR určený na problematiku šiesteho bodu programu konferencie vo výbore pre “neformálnu ekonomiku”,

poradca:

Juraj Blahák,
viceprezident Konfederácie odborových zväzov SR pre výrobné odborové zväzy a predseda odborového zväzu Chémia určený na problematiku štvrtého bodu programu konferencie vo výbore pre “podporu družstiev”,

poradca:

Eva Mešťanová,
vedúca oddelenia medzinárodných vzťahov Konfederácie odborových zväzov SR určená na problematiku prvého bodu programu konferencie k správe predsedu Správnej rady Medzinárodného úradu práce a generálneho riaditeľa Medzinárodného úradu práce a sprevádzajúca prezidenta Konfederácie odborových zväzov SR,

poradca:

Margita Ančicová,
špecialistka medzinárodného oddelenia Konfederácie odborových zväzov SR určená na problematiku tretieho bodu programu konferencie vo výbore “pre aplikáciu dohovorov a odporúčaní Medzinárodnej organizácie práce” a siedmeho bodu programu konferencie vo výbore pre “stiahnutie 20 odporúčaní MOP”,

poradca:

Ján Rapan,
republikový inšpektor bezpečnosti a ochrany zdravia pri práci, odborový zväz Stavba určený na problematiku piateho bodu programu konferencie vo výbore pre “Registráciu a oznamovanie pracovných úrazov a chorôb z povolania”;

C. ukladá

členom vládnej časti delegácie SR

C.1.  zabezpečiť, aby schválený postup delegácie SR, schválené stanovisko vlády SR k programu a záverom konferencie slúžili ako záväzná inštrukcia,

ministrovi práce, sociálnych vecí a rodiny SR

C.2. v spolupráci s ministrom zahraničných vecí SR zabezpečiť vystavenie a zaslanie poverovacích (akreditačných) listín členov delegácie SR na  konferenciu,
  	
do 20. mája 2002 

C.3.  predložiť správu o priebehu a výsledkoch konferencie vláde SR s návrhom príslušných opatrení
do 15. novembra 2002;
D.	splnomocňuje

ministra práce, sociálnych vecí a rodiny SR

D.1.  v spolupráci s ministrom pôdohospodárstva SR a ministrom zdravotníctva SR doplniť členov vládnej časti delegácie SR na konferenciu (bod B.1.)
do 20. mája 2002;
E.	berie na vedomie

E.1. skutočnosť, že náklady – cestovné výdavky a výdavky spojené s pobytom na 90. zasadnutí konferencie časti delegácie SR za zamestnávateľov, ako aj časti delegácie SR za zamestnancov sa uhrádzajú z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 odsekom 2 písm. a) Ústavy Medzinárodnej organizácie práce; náklady – cestovné výdavky a výdavky spojené s pobytom delegátov (náhradných delegátov, poradcov) vládnej časti delegácie SR uhrádza príslušné ministerstvo alebo iný ústredný orgán štátnej správy SR podľa toho, ku ktorému ministerstvu alebo inému ústrednému orgánu štátnej správy SR je vymenovaný vládny delegát (náhradný delegát, poradca) v pracovnoprávnom alebo obdobnom vzťahu.

Vykonajú: 
minister práce, sociálnych vecí a rodiny SR,
minister zahraničných vecí SR,
minister pôdohospodárstva SR,
minister zdravotníctva SR.

Na vedomie:
Asociácii zamestnávateľských zväzov a združení SR,
Konfederácii odborových zväzov SR.